นับตั้งแต่วันคลอดลูกวันนี้นับได้1เดือนกับ16วัน มีประจำเดือนเมื่อวันที่2เมษาประจำเดือนหมดวันที่5เมษา วันที่ 7เมษา ได้มีเพศสัมพันธ์ ไม่ได้กินยาคุม ไม่ได้สวมถุงยางอนามัย หลั่งในมีโอกาสท้องไหมคะ
สวัสดีค่ะ หากหลังคลอด ได้มีประจำเดือนมาแล้ว แสดงว่าการทำงานของรังไข่และการตกไข่ได้กลับมาเป็นปกติแล้ว ดังนั้น หากมีเพศสัมพันธ์ ก็จะมีโอกาสตั้งครรภ์ได้ดังนั้น หากประจำเดือนมาวันที่ 2 เม.ย. การมีเพศสัมพันธ์ในวันที่ 7 เม.ย. เท่ากับมีเพศสัมพันธ์ในวันที่ 6 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นถือว่ายังน้อยมากอยู่ค่ะหลังจากนี้ ควรเริ่มคุมกำเนิดได้เลย โดยหากไม่ได้ให้นมลูกแล้ว สามารถที่จะเลือกวิธีคุมกำเนิดชนิดใดก็ได้ เช่น ยาคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยในช่วง 1-2 สัปดาห์ของการเริ่มใช้วิธีคุมกำเนิด ควรใช้ถุงยางอนามัยไปก่อน เพื่อให้ยาได้เริ่มออกฤทธิ์ก่อนค่ะแต่หากยังให้นมลูกอยู่ ก็ควรเลือกวิธีคุมกำเนิดที่ไม่กระทบกับกรหลั่งน้ำนม เช่น ยาคุมกำเนิดชนิดฮอรโมนเดี่ยว เช่น ยี่ห้อ exluton, dailyton, cerazette เป็นต้น ยาฉีดคุมกำเนิดชนิดที่ฉีดทุก 3 เดือน ยาฝังคุมกำเนิด เป็นต้น